— У РВМК склаўся пазітыўны вопыт рэалізацыі мадэлі раённай метадычнай службы, што дазваляе забяспечыць дыферэнцыраваны падыход у рабоце праз фарміраванне розных метадычных фарміраванняў, творчых груп, праблемных семінараў як для настаўнікаў-прадметнікаў, так і для маладых спецыялістаў (школа станаўлення), будучых кіраўнікоў (школа рэзерву кадраў). Працуе школа педагагічнага майстэрства, павялічана колькасць метадычных фарміраванняў творчага ўзроўню; створаны якасны даведачна-інфармацыйны фонд запатрабаванай інфармацыі; пачата работа па ўкараненні дыстанцыйных форм прафесійных зносін. РВМК з’яўляецца цэнтрам падтрымкі развіцця адукацыі раёна, стварае адзіную адкрытую метадычную прастору на аснове фарміравання ўласнай сістэмы павышэння прафесійнай кампетэнцыі педагогаў.